Не вельмі разумею, што такое “другі голас”, калі не лічыць харавую партытуру. У нашым калектыве кожны голас — першы, адзіны і непаўторны. А чаму? Па-першае, таму, што ўсе яны абсалютна розныя і ахопліваюць увесь дапушчальны дыяпазон, уключаючы жаночую каларатуру. Па-другое, у артыстаў ёсць магчымасць паказаць голас ва ўсёй красе, і рэпертуар падбіраецца так, каб кожны мог выступіць сольна ў рамках нашага канцэрту. А наконт працы прэм’ерамі ў оперных тэатрах, дык гэта не да нас. У нас не было і няма такіх амбіцый. Бо ўсе мы — эстрадныя выканаўцы з выдатнай класічнай адукацыяй. Часам нават жартуем, што яна нам перашкаджае.